Словакиа адәныҟатәии европатәии аусқәа рзы аминистр Иван Корчок аофициалтә визитла Қырҭтәыла даҭаауеит жьҭаара 17-18 рзы.
Қырҭтәыла Адәныҟатәи аусқәа рминистрра аҟынтә ишаарыцҳаз ала, авизит аҳәаақәа ирҭагӡаны, Иван Корчок Қырҭтәыла аҧыза-министр Иракли Ҕарибашвилии апарламент ахантәаҩы Каха Куҷавеи дырҧылоит.
Иара убас, словакиатәи адипломат, ақырҭуа иколлега, Қырҭтәыла адәныҟатәи аусқәа рминистр Давиҭ Залкалианигьы диҧылоит.
Словакиа адәныҟатәи аусқәа рминистр ампыҵахалатә цәаҳәашҟа днеины, аҭыҧаҿы аҭагылазаашьа ибоит. Авизит аҳәаақәа ирҭагӡаны, ҩ-ганктәи абизнес-форумгьы мҩаҧысуеит.
«Иван Корчок Қырҭтәыла акзаара зхы ақәызҵаз афырхацәа рмемориал аҿы ашәҭқәа шьҭаҵаны, ҳаҭырла игәалаиршәоит», — аарыцҳаит Қырҭтәыла Адәныҟатәи аусқәа рминистрра аҟынтә.